Ride Along (cinta)

Iste articlo ye sobre una cinta estausunidense de comedia d'acción policiaca; ta atros usos, se veiga Ride Along.

Ride Along (títol orichinal en anglés, en aragonés Acompanyamiento, en alusión a un civil que acompanya a un achent de Policía en o suyo treballo, estrenada en Aragón con o títol en castellano de Vaya patrulla, en aragonés Qué chuca patrulla) ye una cinta de cine estausunidense de cine de comedia d'acción policiaca estrenada l'anyo 2014, dirichida por Tim Story seguntes un guión adaptau por Greg Coolidge, Jason Mantzoukas, Phil Hay y Matt Manfredi (basau en una historia de Greg Coolidge), con una banda sonora orichinal de Christopher Lennertz, una dirección de fotografía de Larry Blanford, una producción cinematografica de Will Packer, Matt Alvarez, Ice Cube y Larry Brezner ta las productoras Universal Pictures, Relativity Media, Cube Vision y Rainforest Films, y un elenco composau por Ice Cube, Kevin Hart, Tika Sumpter, John Leguizamo, Bryan Callen, Laurence Fishburne y Bruce McGill, entre d'atros actors.

James Payton ye un detective d'a Policía d'Atlanta (Cheorchia) que ye fendo una operación encubierta ta desarticular un trafico de pasaportes organizau por Omar, pero la operación fracasa y lo suyo superior li ordena deixar o caso, cosa que James no fa. La suya chirmana, Angela, tien un novio clamau Ben Barber, que treballa como achent de seguredat en un instituto y adedica lo suyo tiempo libre a chugar [[videochuego]s, y que lid emana que se case con ella; tanimientres, Angela li diz que amenista la conformidat d'o suyo chirmano, que ye muit important ta ella, y Ben decide dentrar en l'academia de policía d'Atlanta ta ganar-se lo respecto de James, que ye de raso en contra d'a voda. Ta evitar-lo, James decide fer que Ben li faga d'acompanyant voluntario mientres un día en as suyas misions de patrulla, y li prepara un día estresant fendo servir a los suyos amigos como falsos delincuents con problemas, ta asinas desanimar a Ben. Cuan Ben li conta a su novia lo complicadismo día que ha teniu, ista compren que li han feito una trampa, y a lo día siguient Ben torna a fer de companyero de James, nomás que ista vegada sí que se troba en un caso real, creyendo que ye una atra broma. En creyer que ye una broma, actúa con muitisma imprudencia pero consigue fer presos a los asaltants d'o local, y bien luego lis dentra un aviso que se refiere a Omar, y marchan enta allí. James ordena a Ben remanir en l'auto, pero caye en una trampa organizada por dos policías corruptos, cosa que Ben veye. Iste decide dentrar en o local a on ye presonero y fer-se pasar por Omar, a qui denguno d'a banda no conoix personalment. Pero lo problema ye que, cuan ya los ha convenciu de que ye Omar, apareixe lo verdadero Omar, encara que consiguen fuyir gracias a las habilidaz de Ben ta los videochuegos. Quan marchan, lo fan con os diners que Omar quereba, y iste decide marchar enta casa d'Angela y secuestrar-la, obligando a James y Ben a cooperar entre éls.

A cinta s'ambienta en a suya epoca actual (2014) en Atlanta (Cheorchia), y las suyas escenas se filmoron en Atlanta (Cheorchia) y Los Angeles (California). Localizacions de Ride Along en Internet Movie Database.

Ye una cinta que ha recibiu bels premios y nominacions, encara que garra d'éls no fa parte d'os premios mas conoixius u destacaus d'o panorama cinematografico.

 Elenco Ride Along en Internet Movie Database. 
 Actor  Papel  Notas    '''' 

 Se veiga tamién 
 Cine en 2014.
 Cintas de 2014.

 Referencias 

 Vinclos externos 
  Ride Along en Internet Movie Database.
  Ride Along en Box Office Mojo.

Categoría:Cintas ambientadas en Atlanta
Categoría:Cintas ambientadas en 2014
Categoría:Cintas con banda sonora orichinal de Christopher Lennertz
Categoría:Cintas con dirección de fotografía de Larry Blanford
Categoría:Cintas con guión de Greg Coolidge
Categoría:Cintas con guión de Jason Mantzoukas
Categoría:Cintas con guión de Matt Manfredi
Categoría:Cintas con guión de Phil Hay
Categoría:Cintas con montache de Craig Alpert
Categoría:Cintas de cine d'acción
Categoría:Cintas de cine de comedia
Categoría:Cintas de cine policiaco
Categoría:Cintas d'Estaus Unius
Categoría:Cintas dirichidas por Tim Story
Categoría:Cintas en anglés
Categoría:Cintas en Color by DeLuxe
Categoría:Cintas en Panavision
Categoría:Cintas interpretadas por Bruce McGill
Categoría:Cintas interpretadas por Bryan Callen
Categoría:Cintas interpretadas por Ice Cube
Categoría:Cintas interpretadas por John Leguizamo
Categoría:Cintas interpretadas por Kevin Hart
Categoría:Cintas interpretadas por Laurence Fishburne
Categoría:Cintas interpretadas por Tika Sumpter
Categoría:Cintas producidas por Ice Cube
Categoría:Cintas producidas por Larry Brezner
Categoría:Cintas producidas por Matt Alvarez
Categoría:Cintas producidas por Will Packer
Categoría:Cintas rodadas en Atlanta
Categoría:Cintas rodadas en Los Angeles